שגרת כיבוש: חנוכה בעיר העתיקה בחברון, 12 בדצמבר 2017
ב-2012 הקים הצבא גדר החוצה את רחוב א-סלאיימה בעיר העתיקה בחברון לשניים: חלק אחד - רחב וסלול - אותו הקצה ליהודים בלבד, וחלק שני - צר ולא סלול - אותו הקצה לפלסטינים. במאי 2017 האריך הצבא את...
ב-2012 הקים הצבא גדר החוצה את רחוב א-סלאיימה בעיר העתיקה בחברון לשניים: חלק אחד - רחב וסלול - אותו הקצה ליהודים בלבד, וחלק שני - צר ולא סלול - אותו הקצה לפלסטינים. במאי 2017 האריך הצבא את הגדר והגביל עוד יותר את תנועת הפלסטינים בשכונה. בקצה הגדר הציב הצבא שער נעול, שנפתח על-פי שיקול דעתם הבלעדי של אנשי כוחות הביטחון המוצבים במחסום "המאפייה" הסמוך. ליד מחסום זה חגגו מתנחלים וחיילים ב-12 בדצמבר 2017 את חג החנוכה. באזור H2 בחברון שבו גרים כ-40 אלף פלסטינים וכ-800 מתנחלים, מנהיג הצבא משטר של הפרדה בין הפלסטינים – שאת תנועתם הוא מגביל באופן קיצוני לבין המתנחלים – הנהנים מחופש תנועה ומהגנה על זכויותיהם. באמצעות מדיניות ההפרדה – שגרמה לקריסה כלכלית ולנטישה מסיבית של תושבי האזור – מקדמת ישראל את הטרנספר המתמשך של פלסטינים ממרכז העיר חברון.